ΚΑΝΟΝΙΣΜΟΣ (ΕΚ) αριθ. 709/98 ΤΗΣ ΕΠΙΤΡΟΠΗΣ της 30ής Μαρτίου 1998 για τροποποίηση του κανονισμού (ΕΚ) αριθ. 1686/72 περί ορισμένων λεπτομερειών που αφορούν την ενίσχυση του τομέα των σπόρων προς σπορά όσον αφορά το σύστημα ελέγχων και για τον καθορισμό των λεπτομερειών εφαρμογής του μηχανισμού σταθεροποίησης της παραγωγής σπόρων προς σπορά ρυζιού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2358/71 του Συμβουλίου, της 26ης Οκτωβρίου 1971, περί κοινής οργάνωσης της αγοράς στον τομέα των σπόρων προς σπορά (1), όπως τροποποιήθηκε τελευταία από τον κανονισμό (ΕΚ) αριθ. 192/98 (2), και ιδίως το άρθρο 3 παράγραφος 5 και το άρθρο 11,

Εκτιμώντας:

ότι ο κανονισμός (ΕΟΚ) αριθ. 1674/72 του Συμβουλίου (3), καθόρισε τους γενικούς κανόνες χορήγησης και χρηματοδότησης της ενίσχυσης στον τομέα των σπόρων προς σπορά, όπως τροποποιήθηκε τελευταία από τον κανονισμό (ΕΚ) αριθ. 3795/95 (4) 7

ότι ο κανονισμός (ΕΟΚ) αριθ. 2358/71 θέσπισε στο άρθρο 3 παράγραφος 4α μηχανισμό σταθεροποίησης της παραγωγής σπόρων προς σπορά ρυζιού 7 ότι ο μηχανισμός αυτός σταθεροποίησης πρέπει να καθορίσει μία ελάχιστη ποσότητα, η οποία θα μπορεί να δικαιούται ενίσχυσης σπόρων προς σπορά στην Κοινότητα, διατηρώντας τις δυνατότητες διάθεσης σε σχέση με την έκταση βάσης που θεσπίζεται στο άρθρο 6 του κανονισμού (ΕΚ) αριθ. 3072/95 του Συμβουλίου, της 22ας Δεκεμβρίου 1995, περί κοινής οργάνωσης αγοράς του ρυζιού (5), όπως τροποποιήθηκε τελευταία από τον κανονισμό (ΕΚ) αριθ. 192/98 7

ότι, για τον καθορισμό των αγρονομικών αποδόσεων της παραγωγής των σπόρων προς σπορά ρυζιού που διαπιστώνεται στα διάφορα κράτη μέλη, είναι σκόπιμο να χρησιμοποιηθεί η ίδια περίοδος που θεωρείται ως αντιπροσωπευτική στο πλαίσιο του κανονισμού (ΕΚ) αριθ. 3072/95 7 ότι, για το σκοπό αυτό, λήφθηκε υπόψη ο μέσος όρος των τριών ετών, παραλείποντας το έτος κατά το οποίο η απόδοση ήταν η υψηλότερη, καθώς και εκείνο κατά τον οποίο η απόδοση ήταν η χαμηλότερη, κατά τη διάρκεια της περιόδου 1990/91 έως 1994/95 7

ότι οι σπόροι προς σπορά που συγκομίστηκαν σε μία περίοδο καλλιέργειας χρησιμοποιούνται κανονικά για τη σπορά εκτάσεων για την παραγωγή ρυζιού τύπου «paddy», καθώς και σπόρων προς σπορά ρυζιού κατά την επόμενη περίοδο 7 ότι, κατά την περίοδο που θεωρείται ως αντιπροσωπευτική, η ποσότητα των σπόρων προς σπορά που χρησιμοποιήθηκαν στην Κοινότητα για τη σπορά ενός εκταρίου ανέρχονται σε 0,2 τόνους και ότι για τη σπορά εκτάσεως βάσεως 433 123 εκταρίων που καθορίζεται στο άρθρο 6 του κανονισμού (ΕΚ) αριθ. 3072/95, χρειάζονται 86 624,600 τόνοι σπόρων προς σπορά ρυζιού 7

ότι η ανώτατη ποσότητα που μπορεί να δικαιούται ενίσχυσης σπόρων προς σπορά στην Κοινότητα πρέπει να κατανεμηθεί ανά κράτος μέλος παραγωγής με βάση την παραγωγή σπόρων προς σπορά των κρατών μελών κατά την ίδια αντιπροσωπευτική περίοδο 7 ότι, προκειμένου να ληφθεί υπόψη η ετήσια διαφορά αποδόσεων, πρέπει να προβλεφθεί προσαρμογή της ανώτατης ποσότητας που θα μπορεί να δικαιούται ενίσχυσης ανά κράτος μέλος εντός του ορίου της μέγιστης ποσότητας που θα μπορεί να δικαιούται ενίσχυσης σπόρων προς σπορά για την Κοινότητα 7

ότι, για τη λειτουργία του μηχανισμού σταθεροποίησης, πρέπει να καθορισθεί προθεσμία για την υποβολή αίτησης ενίσχυσης για τους σπόρους προς σπορά ρυζιού και προκειμένου τα κράτη μέλη να ανακοινώνουν στην Επιτροπή τις ποσότητες σπόρων προς σπορά ρυζιού που αποτελούν αντικείμενο αιτήσεων ενίσχυσης, έτσι ώστε να είναι δυνατός ο υπολογισμός των ποσοστών μείωσης που θα εφαρμοστούν ενδεχομένως για κάθε κράτος μέλος παραγωγής 7

ότι η καταβολή του ποσού της ενίσχυσης για τους σπόρους προς σπορά ρυζιού πρέπει να πραγματοποιηθεί μόνον μετά τον καθορισμό από την Επιτροπή των ποσοστών μείωσης που εφαρμόζονται για κάθε κράτος μέλος παραγωγής 7

ότι η τήρηση των διατάξεων όσον αφορά τις κοινοτικές ενισχύσεις πρέπει να ελέγχεται κατά αποτελεσματικό τρόπο 7 ότι πρέπει, σχετικά με το θέμα αυτό, να καθοριστούν λεπτομερώς τα κριτήρια, καθώς επίσης και οι τεχνικές λεπτομέρειες για την εκτέλεση των διοικητικών ελέγχων καθώς και των επιτοκίων ελέγχων 7 ότι, λαμβανομένης υπόψη της εμπειρίας που αποκτήθηκε όσον αφορά τον επιτόπιο έλεγχο, είναι σκόπιμο να συνοδεύονται τα ελάχιστα ποσοστά ελέγχου από την μέθοδο ανάλυσης του κινδύνου και να προσδιοριστούν τα στοιχεία που πρέπει να λαμβάνονται υπόψη 7

ότι, υπό το φως της εμπειρίας που αποκτήθηκε και λαμβάνοντας υπόψη την αρχή της αναλογικότητας καθώς και τα ιδιαίτερα προβλήματα που έχουν σχέση με ανωτέρα βία, πρέπει να θεσπιστούν οι διατάξεις που αποσκοπούν στην αποτελεσματική πρόληψη και επιβολή κυρώσεων κατά των παρατυπιών και της απάτης 7 ότι, για το σκοπό αυτό, πρέπει να προβλεφθούν κλιμακωτές κυρώσεις ανάλογα με τη βαρύτητα της παρατυπίας που διαπράχθηκε, οι οποίες να φθάνουν μέχρι τον τελικό αποκλεισμό από το δικαίωμα υπαγωγής σε ένα καθεστώς για το έτος κατά το οποίο διαπράχθηκε η παρατυπία ή η απάτη καθώς και για το επόμενο έτος 7

ότι πρέπει να θεσπιστεί ένα αποτελεσματικό σύστημα, το οποίο να εγγυάται ότι οι ενισχύσεις είναι αιτιολογημένες και το οποίο να προβλέπει μείωση των ενισχύσεων για τις περιπτώσεις καθυστερημένης υποβολής αιτήσεων ενίσχυσης, με βάση το ολοκληρωμένο σύστημα διαχείρισης και ελέγχου που προβλέπεται στον κανονισμό (ΕΟΚ) αριθ. 3508/92 του Συμβουλίου, της 27ης Νοεμβρίου 1992, για τη θέσπιση ενός ολοκληρωμένου συστήματος διαχείρισης και ελέγχου σχετικά με ορισμένα κοινοτικά καθεστώτα ενισχύσεων (6), όπως τροποποιήθηκε τελευταία από τον κανονισμό (ΕΚ) αριθ. 820/97 (7) και στον κανονισμό (ΕΟΚ) αριθ. 3887/92 της Επιτροπής, της 23ης Δεκεμβρίου 1992, περί λεπτομερειών εφαρμογής του ολοκληρωμένου συστήματος διαχείρισης και ελέγχου σχετικά με ορισμένα κοινοτικά καθεστώτα ενισχύσεων (8), όπως τροποποιήθηκε τελευταία από τον κανονισμό (ΕΚ) αριθ. 2015/95 (9) 7

ότι η επιτροπή διαχείρισης σπόρων προς σπορά δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1686/72 (10) τροποποιείται ως εξής:

1. Προστίθεται το ακόλουθο άρθρο 1α

«Άρθρο 1α

Για τους σκοπούς του παρόντος κανονισμού, με τον όρο "εμπορία" νοείται:

- η διατήρηση για σκοπούς διάθεσης ή σε απόθεμα, η έκθεση για πώληση, η προσφορά για πώληση, η πώληση και η παράδοση σε άλλα πρόσωπα.»

2. Προστίθεται το ακόλουθο άρθρο 2α:

«Άρθρο 2α

1. Η ενίσχυση χορηγείται υπό τον όρο ότι οι σπόροι προς σπορά, για τους οποίους υποβλήθηκε αίτηση ενίσχυσης, διατέθηκαν πράγματι στο εμπόριο από το δικαιούχο της ενίσχυσης με σκοπό τη χρήση τους ως σπόρων προς σπορά την ημερομηνία της παρουσίασης της αίτησης. Στην περίπτωση σπόρων προς σπορά ρυζιού. Η ενίσχυση χορηγείται υπό τον όρο ότι ο δικαιούχος αποδεικνύει στο ενδιαφερόμενο κράτος μέλος την τήρηση του όρου αυτού.

2. Τα κράτη μέλη διενεργούν αιφνιδιαστικούς ελέγχους προκειμένου να εξακριβώσουν τον αρχικό προορισμό των σπόρων προς σπορά που έτυχαν ενίσχυσης, καθώς επίσης και την τήρηση των όρων που απαιτούνται για τη χορήγηση της ενίσχυσης, και κοινοποιούν στην Επιτροπή τα μέτρα που έλαβαν μετά τους ελέγχους αυτούς.»

3. Το άρθρο 3 αντικαθίσταται από το ακόλουθο άρθρο:

«Άρθρο 3

1. Με την εξαίρεση των σπόρων προς σπορά, η ενίσχυση χορηγείται στον παραγωγό σπόρων προς σπορά, κατόπιν αιτήσεως η οποία υποβάλλεται μετά τη συγκομιδή και πριν από προθεσμία που καθορίζεται από το ενδιαφερόμενο κράτος μέλος για κάθε είδος ή ομάδα ποικιλίας.

2. Με την εξαίρεση των σπόρων προς σπορά, το κράτος μέλος καταβάλλει το ποσό της ενίσχυσης στον παραγωγό σπόρων προς σπορά πολλαπλασιασμού εντός διμήνου μετά την κατάθεση της αίτησης, και το αργότερο στις 31 Ιουλίου του έτους που έπεται του έτους συγκομιδής.»

4. Προστίθεται το ακόλουθο άρθρο 3α:

«Άρθρο 3α

1. Για τους σπόρους προς σπορά ρυζιού καθορίζεται μία ανώτατη ποσότητα 86 624,600 τόνων ετησίως, η οποία θα μπορεί να δικαιούται ενίσχυσης στην Ευρωπαϊκή Κοινότητα. Η ανώτατη ποσότητα κατανέμεται ανά κράτος μέλος ως εξής:

>ΘΕΣΗ ΠΗΝΑΚΑ>

Η ποσότητα ανά κράτος μέλος παραγωγής μπορεί να προσαρμοστεί εντός του ορίου της ανώτατης ποσότητας που προβλέπεται στην Κοινότητα υπό τους όρους που προβλέπονται στην παράγραφο 3.

2. Με την επιφύλαξη της εφαρμογής του άρθρου 2α, η ενίσχυση σπόρων προς σπορά χορηγείται στον παραγωγό σπόρων προς σπορά, κατόπιν αιτήσεως, η οποία υποβάλλεται μετά τη συγκομιδή και πριν από τις 20 Ιουνίου του έτους που έπεται της συγκομιδής, εντός του ορίου της ανώτατης ποσότητας που καθορίζεται από την Κοινότητα. Τα κράτη μέλη παραγωγής ανακοινώνουν στην Επιτροπή τις ποσότητες που αποτελούν αντικείμενο των αιτήσεων το αργότερο στις 15 Ιουλίου του έτους που έπεται της συγκομιδής.

3. Εάν το συνολικό άθροισμα των ποσοτήτων, για τις οποίες υποβλήθηκε αίτηση ενίσχυσης στα κράτη μέλη παραγωγής, υπερβεί την ανώτατη ποσότητα που καθορίζεται στην Κοινότητα, η ενίσχυση μειώνεται για κάθε ενδιαφερόμενο κράτος, κατ' αναλογία της υπέρβασης της ορισθείσας εθνικής ποσότητας. Στην περίπτωση αυτή, η Επιτροπή καθορίζει τα ποσοστά μείωσης που εφαρμόζονται για κάθε κράτος μέλος παραγωγής.

4. Για τους σπόρους προς σπορά ρυζιού, το κράτος μέλος καταβάλλει το ποσό της ενίσχυσης στον παραγωγό σπόρων προς σπορά μεταξύ της 31ης Ιουλίου και της 30ής Σεπτεμβρίου του έτους που έπεται του έτους συγκομιδής.

Προστίθεται το ακόλουθο άρθρο 3β:

Άρθρο 3β

1. Οι έλεγχοι που αναφέρονται στο άρθρο 2α παράγραφος 2, περιλαμβάνουν:

α) τους διοικητικούς ελέγχους, που συνίστανται ιδίως από διασταυρούμενους ελέγχους προκειμένου να αποφευχθεί οποιαδήποτε αδικαιολόγητη διπλή χορήγηση ενίσχυσης για το ίδιο ημερολογιακό έτος. Οι διασταυρούμενοι αυτοί έλεγχοι αφορούν τα αγροτεμάχια που αποτελούν αντικείμενο επίσημης εξέτασης, για τα οποία διαπιστώθηκε η τήρηση των όρων που προβλέπονται στις οδηγίες που αναφέρονται στο άρθρο 1 παράγραφος 1 πρώτη περίπτωση του κανονισμού (ΕΟΚ) αριθ. 1674/72 7

β) ελέγχους των λογιστικών εγγράφων για την επαλήθευση τουλάχιστον του αρχικού προσδιορισμού των σπόρων προς σπορά που έτυχαν ενίσχυσης 7

γ) όλα τα συμπληρωματικά μέτρα ελέγχου, τα οποία το κράτος μέλος εκτιμά αναγκαία, ιδίως προκειμένου να αποφευχθεί η καταβολή ενίσχυσης για σπόρους προς σπορά, οι οποίοι δεν είναι πιστοποιημένοι ή οι οποίοι προέρχονται από τρίτες χώρες.

Οι έλεγχοι αυτοί αφορούν τουλάχιστον ένα σημαντικό δείγμα αιτήσεων. Το δείγμα αυτό πρέπει να αντιπροσωπεύει τουλάχιστον το 5 % των αιτήσεων ενίσχυσης για κάθε είδος. Οι αιτήσεις που αποτελούν αντικείμενο ελέγχων, καθορίζονται από την αρμόδια αρχή με βάση κυρίως μία ανάλυση των κινδύνων καθώς επίσης και βάσει ενός στοιχείου αντιπροσωπευτικότητας των αιτήσεων ενίσχυσης που υποβλήθηκαν.

Η ανάλυση κινδύνων λαμβάνει υπόψη:

- τα ποσά των ενισχύσεων,

- τις ποσότητες πιστοποιημένων σπόρων προς σπορά σε σχέση με τις εκτάσεις που έγιναν δεκτές για έλεγχο,

- την εξέλιξη σε σύγκριση με το προηγούμενο έτος,

- άλλες παραμέτρους που καθορίζονται από τα κράτη μέλη.

2. Τα κράτη μέλη διενεργούν, ανάλογα με την περίπτωση, ελέγχους δημιουργών ποικιλιών, ή των εγκαταστάσεων των σπόρων προς σπορά καθώς επίσης και των τελικών χρηστών.

3. Εφαρμόζονται τα ακόλουθα άρθρα του κανονισμού (ΕΟΚ) αριθ. 3887/92 (*):

- το άρθρο 6 παράγραφος 1, για την αποτελεσματική εξακρίβωση της τήρησης των όρων για τη χορήγηση ενισχύσεων,

- το άρθρο 11, σχετικά με τις συμπληρωματικές κυρώσεις σε εθνικό επίπεδο και την περίπτωση της ανωτέρας βίας,

- το άρθρο 12, σχετικά με την έκθεση επίσκεψης ελέγχου,

- το άρθρο 13, σχετικά με τον επιτόπιο έλεγχο,

- το άρθρο 14, σχετικά με τις αχρεωστήτως καταβληθείσες πληρωμές.

Προστίθεται το ακόλουθο άρθρο 3γ:

Άρθρο 3γ

1. Εκτός από περιπτώσεις ανωτέρας βίας, οποιαδήποτε καθυστερημένη κατάθεση αίτησης έχει ως αποτέλεσμα μείωση 1 % ημερησίως των ποσών των ενισχύσεων που αφορά η αίτηση, των οποίων θα είχε δικαίωμα ο παραγωγός των σπόρων προς σπορά σε περίπτωση τήρησης των καθορισμένων προθεσμιών. Οπωσδήποτε όμως, η αίτηση ενίσχυσης δεν γίνεται παραδεκτή και δεν μπορεί πλέον να παρέχει δικαίωμα ενίσχυσης εφόσον υποβληθεί μετά τις 30 Ιουνίου του έτους που έπεται του έτους συγκομιδής για τους σπόρους προς σπορά ρυζιού, ή μετά την δεκάτη ημέρα από την προθεσμία που καθορίζεται από το ενδιαφερόμενο κράτος μέλος για τα άλλα είδη ή ομάδες ποικιλιών.

2. Εφόσον διαπιστωθεί ότι οι υποβληθείσες αιτήσεις ενίσχυσης αφορούν σπόρους προς σπορά οι οποίοι δεν διατέθηκαν πράγματι στο εμπόριο από το δικαιούχο προκειμένου να χρησιμοποιηθούν ως σπόροι προς σπορά, η ενίσχυση του παραγωγού σπόρων προς σπορά για το σχετικό είδος μειώνεται κατά 50 %, εάν οι ποσότητες οι οποίες δεν διατέθηκαν πράγματι στο εμπόριο προκειμένου να διατεθούν ως σπόροι προς σπορά είναι ανώτερες από 2 %, αλλά όχι περισσότερο από το 5 % των ποσοτήτων που αποτέλεσαν αντικείμενο της αίτησης ενίσχυσης. Στην περίπτωση κατά την οποία οι ποσότητες, οι οποίες δεν διατέθηκαν πράγματι στο εμπόριο από το δικαιούχο της ενίσχυσης, προκειμένου να διατεθούν ως σπόροι προς σπορά, είναι ανώτερες από το 5 % των ποσοτήτων που αποτελούν αντικείμενο μιας αίτησης ενίσχυσης, δεν χορηγείται καμία ενίσχυση για την παραγωγή σπόρων προς σπορά στον παραγωγό σπόρων προς σπορά για το σχετικό έτος εμπορίας.

3. Εάν μία αίτηση ενίσχυσης αφορά σπόρους προς σπορά, οι οποίοι δεν έχουν πιστοποιηθεί επίσημα, ή σπόρους προς σπορά που δεν έχουν συγκομισθεί στο έδαφος του σχετικού κράτους μέλους κατά τη διάρκεια του ημερολογιακού έτους κατά το οποίο αρχίζει η περίοδος εμπορίας για την οποία καθορίστηκε η εν λόγω ενίσχυση, δεν χορηγείται καμία ενίσχυση για την παραγωγή σπόρων προς σπορά στον παραγωγό σπόρων προς σπορά για το σχετικό έτος εμπορίας καθώς και για την επόμενη περίοδο εμπορίας.

(*) ΕΕ L 391 της 31. 12. 1992, σ. 36.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο εμπορίας 1998/1999.

Η αίτηση ενίσχυσης που αναφέρεται σε συμβόλαια ή σε δηλώσεις πολλαπλασιασμού καταγραμμένες πριν την περίοδο 1998/99 δεν υπόκειται στους ελέγχους που αναφέρονται στο άρθρο 3γ παράγραφος 1 στοιχείο α) του κανονισμού (ΕΟΚ) αριθ. 1686/72.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Μαρτίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 246 της 5. 11. 1971, σ. 1.

(2) ΕΕ L 20 της 27. 1. 1998, σ. 16.

(3) ΕΕ L 177 της 4. 8. 1972, σ. 1.

(4) ΕΕ L 367 της 31. 12. 1985, σ. 21.

(5) ΕΕ L 329 της 30. 12. 1995, σ. 18.

(6) ΕΕ L 355 της 5. 12. 1992, σ. 1.

(7) ΕΕ L 117 της 7. 5. 1997, σ. 1.

(8) ΕΕ L 391 της 31. 12. 1992, σ. 36.

(9) ΕΕ L 197 της 22. 8. 1995, σ. 2.

(10) ΕΕ L 177 της 4. 8. 1972, σ. 26.